google/wiki40b huggingface dataset:
Suga (penyanyi rap)

Kehidupan awal

Min Yoon-gi dilahirkan pada 9 Mac 1993, Daerah Buk , Daegu, Korea Selatan. Dia mempunyai seorang abang.
Sebelum muncul dengan BTS, dia seorang pemuzik muda rapper yang muncul dengan nama samaran"Gloss". Yoongi memutuskan untuk menjadi seorang rapper selepas mendengar "Fly" oleh Epik High.

BTS

Pada 13 Jun, 2013, D membuat kemunculan sebagai anggota dari BTS di Mnet M Countdown dengan landasan yang "No More Dream" dari kemunculan mereka debut album solo 2 Cool 4 Skool.
Pada 9 Disember 2013, semasa promosi mereka di Jepun, Suga telah disahkan mengalami apendiks dan perlu terbang pulang ke Korea untuk menjalankan pembedahan. Disebabkan oleh pembedahan, Suga tidak dapat mengambil bahagian dalam 2014 Idol Star Athletics Championships, BTS SBS Gayo Daejeon dan MBC GayoDaejejeon akhir tahun persembahan.
Sebagai anggota dari BTS, dia telah menghasilkan, merangkumi, menulis lirik untuk pelbagai trek di BTS album.

Karya Solo

Mixtape pertamanya dikeluarkan pada 16 Ogos 2016 dengan nama Agust D, menggabungkan nama samaran ejaan terbalik dengan permulaan "D-Town", yang merupakan nama kru hiphop lamanya di Daegu. Dua lagu dari mixtapenya, "Agust D" dan "Give it to me" mempunyai muzik video yang dihasilkan di YouTube, dengan pencapaian lebih dari 1 juta penonton dalam tempoh masa 12 jam.
Pusat dagangan dunia

Pusat dagangan dunia merujuk kepada sebuah pusat dimana semua perkhidmatan yang berkait dengan perdagangan dunia boleh ditemui dibawah satu bumbung. Ia seperti sebuah "supermarket" yang menghubungi pelbagai koporasi dengan agensi kerajaan. Menurut Guy F. Tozzoli, Presiden Persatuan Pusat Dagangan Sedunia (WTCA) "Dimana-mana bandar raya di dunia sebuah World Trade Center ialah pusat membelibelah perniagaan, yang menyokong perkhidmatan agensi swasta dan kerajaan yang sedia ada".
The World Trade Centers Association yang ditubuhkan pada 1970 dengan beribupejabat di New York City, merupakan sebuah organisasi bagi hampir 300 pusat dagangan dunia di 100 negara di seluruh dunia. Ia adalah payung tidak rasmi persatuan perdagangan yang menemukan koporasi dan agensi kerajaan yang terlibat dengan perdagangan antarabangsa.
Kampung Labu Kubong

Poskod

Poskod yang digunakan di Kampung Labu Kubong, Kuala Kangsar, Perak adalah 33700.
Nogent-sur-Loir

Nogent-sur-Loir merupakan sebuah komun di jabatan Pays-de-la-Loire di barat-laut Perancis.
Vinyols i els Arcs

Vinyols i els Arcs merupakan sebuah kawasan perbandaran yang terletak di Sepanyol dalam daerah Baix Camp, wilayah Catalonia.
Monneville

Monneville ialah sebuah komun di jabatan Oise di utara Perancis, wilayah Picardy.
Eusebius dari Kaisaria

Eusebius dari Kaisaria (275–30 Mei 339), sering juga disebut Eusebius Pamfili, "Eusebius sahabat Pamfilus dari Kaisaria"), adalah seorang uskup di Kaisaria, Palestin. Dia sering disebut sebagai seorang Bapa Sejarah Gereja kerana karyanya dalam mencatat sejarah Gereja Kristian yang awal. Sebuah karya sejarah tulisan Hegesipus yang dijadikan rujukan oleh Eusebius, yakni kelima buku Hypomnemata (Riwayat), telah hilang.

Biografi

Bila dan di mana persisnya Eusebius dilahirkan tidaklah diketahui dengan tepat. Demikian pula masa mudanya. Ia berkenalan dengan presbiter (penatua) Dorotheus di Antioch dan kemungkinan memperolehi pendidikan eksegetis daripadanya. Pada tahun 296 ia berada di Palestin dan menyaksikan Konstantin yang mengunjungi negeri itu bersama dengan Diocletian. Ia berada di Kaisaria ketika Agapius menjadi uskup dan bersahabat dengan Pamfilus dari Kaisaria. Ia telah belajar teks Alkitab daripadanya, dengan bantuan Hexapla karya Origenes dan tafsiran-tafsiran yang dikumpulkan oleh Pamfilus, dalam usaha mempersiapkan sebuah versi yang benar.
Ennead

Ennead mewakili sembilan dewa Mesir kuno yang dipersonifikasi sebagai satu dewi, tunggal atau berdua, yang kemudiannya menjadi ibu kesemua dewa-dewi. Entiti utama ini muncul dalam banyak bentuk, termasuk sebagai kedua-dua dewa dan dewi, bergantung pada era dan lokasi di Mesir.
Ennead (Bahasa Yunani Kuno: ἐννεάς, bererti himpunan sembila perkara) merupakan kumpulan sembilan dewa-dewi dalam mitos Mesir. Ennead disembah di Heliopolis dan terdiri daripada Dewa Atum, anaknya Dewa Shu dan Dewi Tefnut, anak mereka Dewa Geb dan Dewi Nut dan anak mereka Dewa Osiris, Dewi Isis, Dewa Set dan Dewi Nephthys.
Peradapan Mesir telah wujud lebih 3,000 tahun dan perkembangan ugama di Mesir kuno telah membantu mewujudkan banyak dewa dewi yang disembah bagi pelbagai sebab, dan pelbagai upacara keugamaan yang telah diamalkan pada masa tersebut.

Terminologi

Mitos Mesir membentuk banyak kelompok dewa-dewi sebegitu, dikenali sebagai Pesedjets. Teks Piramid bagi Dinasti ke Lima Mesir dan Dinasti ke Enam Mesir menyebut Pesedjet Agung, Pesedjet Rendah, Pesedjet Berkembar, Pesedjets jamak, dan malah Tujuh Pesedjets. Sesetengah Firaun menetapkan pesedjet yang memasukkan diri mereka dikalangan dewa. Contoh paling terkenal adalah Seti I dari Dinasti ke Sembilan belas, yang di kuilnya di Redesiyah menyembah pesedjet yang menggabungkan enam dewa penting bersama tiga bentuk dirinya sendiri.
Istilah Yunani Ennead, mewakili kelompok sembilan, dicipta oleh orang Yunani yang menjelajah Mesir, kebudayaannya dan ugama Mesir Kuno, terutama selepas penaklukan oleh Alexander the Great dan semasa pemerintahan berikutnya oleh Dinasti Ptolemaic. Bahasa Yunani menjadi bahasa golongan terpelajar dan dengan itu istilah Yunani digunakan oleh pengarang Greek dan Rom untuk menggambarkan fenomena Mesir. Yang lain turut menggunakan persamaan antara Dewa Mesir dan Greek bagi mengenal-pasti keduanya.
Empangan Tenom Pangi

Stesen kuasa

Stesen kuasa ini adalah stesen hidroelektrik, dengan 3 turbin dengan keupayaan 22 MW sebuah berjumlah 66 MW kesemuanya. Stesen ini dikendalikan oleh Sabah Electricity Sdn Bhd.

Sejarah

Pembinaan dimulakan pada tahun 1978 dan disiapkan pada tahun 1984 apabila turbin terakhir siap dipasang. Operasi dimulakan pada tahun 1984.

Masalah sampah dan potongan kayu hanyut

Pada 25 Januari 2009, operasi Stesen janakuasa hidro Tenom Pangi terjejas kerana timbunan sampah sarap dan potongan kayu yang hanyut dari hulu Sungai Padas dan Sungai Pengalan setiap kali musim banjir. Sabah Electricity Sdn Bhd (SESB) menyatakan 'main intake' stesen janakuasa ini tersumbat dan kapasiti janaan stesen janakuasa menurun kerana terpaksa mengurangkan beban set janakuasa atau menghentikan operasi semua set janakuasa jika sampah sarap bertambah banyak, yang secara langsung memberi impak kepada sistem bekalan elektrik di Sabah.
Brenk

Brenk merupakan sebuah kawasan perbandaran terletak di daerah Ahrweiler, North Rhine-Westphalia, Jerman.
Kota Pagu

Poskod

Poskod yang digunakan di Kota Pagu adalah 39125. Terdapat 14 buah desa di dalam daerah kecamatan Curup Utara.
Perintah pembatas

Suatu perintah pembatas atau perintah perlindungan ialah satu bentuk injuksi undang-undang yang menuntuk sesuatu pihak untuk melakukan atau dibataskan daripada melakukan tindakan tertentu. Pihak yang gagal menurut perintah ini akan menerimah hukuman jenayah atau penalti awam dan mungkin diharuskan untuk membayar pampasan atau menerima sekatan. Pelanggaran perintah pembatas boleh dianggap sebagai satu kesalahan jenayah serious yang boleh membawa kepada penahan dan hukuman penjara. Istilah ini pada kebiasaannya digunakan untuk merujuk kepada keganasan rumah tangga, gangguan, pengintaian atau serangan seksual. Undang-undang perlindungan pembatas dan perlindungan peribadi mungkin berbeza-beza antara badan kehakiman yang berlainan, namun semua menentukan siapa yang boleh memfailkan perintah, perlindungan atau bantuan apa yang dapat diterima, dan cara perintah tersebut dikuat kuasakan.
Apabila si pesalah melakukan sesuatu yang telah dilarang oleh mahkamah, atau gagal melakukan yang telah diarahkan oleh mahkamah, ia dikira sebagai satu pelanggaran perintah ini. Si mangsa boleh meminta polis atau mahkamah, atau kedua-duanya, bergantung kepada pelanggaran yang dibuat, untuk memperkuatkuasakan perintah terbabit.
Thirunindravur

Demografik 2001

Menurut bancian India pada tahun 2001, Thirunindravur memiliki bilangan penduduk seramai 29,395. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.

Pendidikan 2001

Menurut bancian India pada tahun 2001 Thirunindravur memiliki kadar pendidikan (kebolehan membaca) 81%, melebihi kadar purata kebangsaan 59.5%; dengan 53% lelaki dan 47% wanita mampu membaca. 9% dari populasi berusia di bawah 6 tahun. (2001)
Bae Yong-joon

Kehidupan peribadi

Lahir di Mapo-gu, Seoul, masa sekolah dilewatkannya di Taman Kanak-kanak Il-mun, Sekolah Dasar Myung-il, dan dilanjutkan ke SMP PaiChai dan SMA Hanyoung.
Semasa kecil, Bae sangat menggemari Taekwondo dan cedera di bagian mata akibat tertendang, sehingga penglihatannya menjadi kurang bagus. Berdasarkan kondisi penglihatannya, Bae dibebaskan dari wajib militer.
Setelah lulus dari Jurusan FTM (Film, TV & Multimedia) di Fakultas Seni Universitas Sungkyunkwan, Bae memulai karier aktingnya dengan film PpilKu pada tahun 1994. Selanjutnya, ia membintangi serial drama Salut D'Amour dan Six Steps to Separation yang masing-masing ditayangkan pada akhir tahun 1994 dan 1995.
Nama Bae Yong Joon mencuat setelah menjadi pemeran pendukung dalam Sunny Place of the Young. Ia berperan sebagai pewaris perusahaan kosmetik dan teman baik dari Lee Jong Won yang memainkan peran utama. Sejak itu pula, penggemar mulai mengagung-agungkan Bae sebagai mahabintang. Peran Bae dalam serial drama First Love pada 1996 kembali mendapat pujian berbagai kalangan. Dalam drama tersebut, Bae memerankan pria bernama Chan-woo yang berhenti dari kuliahnya di sekolah hukum, dan bergabung dengan sebuah geng untuk membalas dendam keluarga.
Setelah tahun 1999, kesibukan kuliah sebagai mahasiswa sinematografi di Universitas Sung Kyun Kwan membuatnya harus istirahat dari dunia akting. Serial drama Hotelier (2001) menandai kembalinya Bae di dunia akting. Sejak itu pula, Bae memiliki model rambut agak panjang seperti potongan rambut yang dimilikinya sekarang. Pada bulan Maret 2005, Bae akhirnya memutuskan untuk berhenti kuliah.
Wataknya dalam siri drama Winter Sonata membuat Bae Yon Joon terkenal di berbagai negara lain di dunia. Di Jepang, serial Winter Sonata sukses besar dan sempat beberapa kali ditayangkan ulang, walaupun pada mulanya hanya diputar di saluran televisi NHK BS-2. Aktris Choi Ji-woo yang menjadi lawan mainnya juga menjadi terkenal di Jepang. Serial drama ini mengawali kepopuleran sinema dan drama televisi Korea di Jepang.
Hari Asyura

Sejarah Asyura bagi Perspektif Syiah

Pada masa zaman sebelum Islam, 'Asyura diperingati sebagai hari raya rasmi bangsa Arab. Pada masa itu mereka berpuasa dan bersyukur menyambut 'Asyura. Mereka merayakan hari itu dengan penuh kegembiraan sebagaimana hari Nawruz yang dijadikan hari raya di negara Iran.
Dalam sejarah Arab, hari 'Asyura (10 Muharram) adalah hari raya bersejarah. Pada hari itu setiap suku mengadakan perayaan dengan mengenakan pakaian baru dan menghias kota-kota mereka. Sekelompok bangsa Arab, yang dikenal sebagai kelompok Yazidi, merayakan hari raya tersebut sebagai hari kegembiraan setelah kejayaan membunuh pemberontak kerajaan bani Umaiyyah yang diketuai cucu Rasulullah s.a.w iaitu Hussein bin Ali dan para sahabat yang derhaka pada pemerintahan.

Syahidnya Hussein bin Ali

Tanggal 10 Muharram 61 H atau tanggal 10 Oktober 680 merupakan hari pertempuran Karbala yang terjadi di Padang Karbala, Iraq sekarang. Pertempuran ini terjadi antara pasukan Bani Hasyim yang dipimpin oleh Hussein bin Ali beranggotakan sekitar 70 orang melawan pasukan Bani Umaiyyah yang dipimpin oleh Ubaidullah bin Ziyad, atas perintah Yazid bin Mu'awiyah, khalifah Bani Umaiyyah saat itu yang beranggotakan hampir 10 ribu bala tentera.
Pada hari itu hampir semua pasukan Husain bin Ali, termasuk Hussein sendiri syahid terbunuh, kecuali pihak perempuan, serta anak Hussein yang sakit bernama Ali bin Hussein (Ali Zainal Abidin). Kepala cucu Rasulullah s.a.w itu dipenggal dan diarak keseluruh kota Damsyiq agar memberi peringatan pada penduduk agar tidak memberontak pada kerajaan. Kemudian tawanan perang dibawa oleh Ubaidullah bin Ziyad menghadap Khalifah Yazid bin Mu'awiyah di Damsyiq, dan kemudian dikembalikan ke Madinah dan diberi tahanan rumah.

Peringatan kesyahidan Husain di Indonesia

Tabot adalah upacara tradisional masyarakat Bengkulu untuk mengenang tentang kisah kepahlawanan dan kematian cucu Nabi Muhammad s.a.w., Hussein bin Ali.
Susila (kumpulan muzik)

Latarbelakang

Pada asalnya Kumpulan Susila dikenali sebagai Media yang ditubuhkan pada tahun 1987 ketika mereka semuanya masih pelajar di sekolah menengah. Semua mereka bersekolah di Sekolah Menengah Kebangsaan Padang Tembak, kecuali Farid yang bersekolah di Sekolah Menengah Kebangsaan St. John, Kuala Lumpur. 
Denghan sokongan keluarga dan minat yang sama, mereka mengisi masa yang terluang dengan aktiviti latihan di studio-studio sekitar Kuala Lumpur antaranya di Kompleks Wilayah dan Studio Sound Dimension Kampung Baru. Di studio Sound Dimension, mereka bertemu dengan arwah Atok (En.Sham) yang merupakan seorang pemuzik. Daripada Arwah Atok, mereka mendapat tunjuk ajar bagi mengasah kemahiran mereka bermain muzik. Mereka kemudiannya diperkenalkan dengan DJ radio Ainul Jamal yang seterusnya membawa kepada rakaman album Susila. 
Pada awal penampilan Susila, sambutan yang diterima agak memberansangkan. Dua lagu hits mereka berentap dalam pencalonan Muzik-Muzik TV3 dan menduduki carta top 5 di radio Shah Alam. Mereka juga pernah membuat persembahan di Pesta Port Dickson pada 31 Ogos 1991 di mana artis Ruhil Amani merupakan antara artis yang berentap bersama Susila ketika itu. 
Kumpulan Susila tidak aktif bermain di ekspo-ekspo kerana bimbang risiko ditipu oleh promoter ekspo yang hanya mahu mengaut keuntungan seperti yang telah dialami oleh band-band lain ketika itu. Bagaimanapun, mereka aktif sebagai band pengiring kepada artis-artis terkenal tanahair. 
Kumpulan Susila menghasilkan album sulung mereka yang berjudul Menjulang Harapan. Ia diterbitkan pada 1991 di bawah label syarikat Jackson. 
Seperti kumpulan rock lain, Susila tidak terlepas dari masalah cetak rompak. Setelah menghadapi krisis dengan syarikat rakaman, akhirnya kumpulan Susila berpecah membawa haluan masing-masing.

Album

Album pertama Susila, Menjulang Harapan diterbitkan pada 1991 di bawah label syarikat Jackson. FMC pula bertindak sebagai pengedar album Susila. Album ini diterbitkan oleh arwah Atok di mana semua susunan muzik dalam album ini adalah kerjasama antara Susila dengan arwah Atok. Susila ada mencipta beberapa buah lagu dalam album ini tetapi menggunakan nama arwah Atok sebagai Komposer.  M. Nasir juga tidak ketinggalan menyumbang satu lagu dalam album ini. Antara lagu-lagu yang terdapat dalam album ini ialah Sahara Bara Asmara, Dan Engkau Masih Dalam Ingatan, Menjulang Harapan, Jurang, 29 Jamadilakhir 1444, Kekasih Di Bumi Kenyalang, Mengharap Kilauan Cintamu, Susila dan dua lagu hits yang dipertaruhkan iaitu Purnama Yang Rebah dan Merpati Keasingan.
Salinas de Oro

Salinas de Oro merupakan sebuah kawasan perbandaran yang terletak di Sepanyol dalam wilayah Navarre.
Al-Musta'sim

Serangan Mongol

Pada tahun 1258 Khalifah Bani Abbasiyah, yang luas wilayahnya saat itu hanya Irak dan Syria sekarang, diserang oleh tentera Monggol di bawah Hulagu Khan, cucu kepada Genghis Khan. Dalam perjalanan menuju ke Baghdad, Hulagu Khan memiliki beberapa pasukan yang berjalan serentak ke kota itu, dan mengepungnya. Khalifah diperdaya oleh janji-janji dari menterinya iaitu Umaiyiddudin Muhammad Al-Aqami bahawa tentera Monggol akan keluar sendiri dan kota akan menjadi aman semula. Khalifah tidak menyediakan pasukan untuk mempertahankan Baghdad kerana dikurangkan oleh menterinya yang bersikap khianat . Rukunuddin Al-Daudar yang menjadi panglima ketika itu hanya mampu bertahan seketika dan akhirnya pergi ke Mesir untuk mendapatkan pertolongan .
Baghdad diserang pada tanggal 10 Februari, Khalifah diseksa oleh Hulagu Khan segera setelah itu. Tentera Monggol tidak mahu menumpahkan "darah khalifah" kerana itu memang adat istiadat Monggol , sehingga mereka menyelubunginya dengan permadani dan menginjak-injaknya hingga mati dengan kuda mereka. Semua anaknya dibunuh kecuali seorang sahaja yang masih hidup lalu dihantar sebagai tahanan ke Mongolia.

Dalam fiksi

Al-Musta'sim adalah khalifah yang berkuasa di masa buku O Homem que Calculava, oleh Malba Tahan (nama samaran Júlio César de Mello e Souza yang kelahiran Brazil). Akhir cerita buku ini merujuk pada kekalahannya dan Pengepungan Baghdad namun, pimpinan penyerbu itu dikatakan Genghis Khan bukannya Hulagu Khan, dan tidak disebutkan bahwa Al-Musta'shim dipenggal selain daripada diinjak-injak.
Berryz Koubou

2002–2003: Hello! Project Kids

Kesemua anggota kumpulan ini pada permulaannya dari Hello! Project Kids setelah diumumkan pada tahun 2002. Pada tahun 2003, beberapa anggota Hello! Project Kids telah dimasukkan ke dalam kumpulan yang diketuai oleh anggota kumpulan Morning Musume, seperti Natsuyaki Miyabi dimasukkan dalam kumpulan Aa!, sementara Shimizu Saki dan Tsugunaga Momoko dimasukkan dalam kumpulan ZYX. Kedua-dua kumpulan merupakan kumpulan sementara.

2004: Penubuhan dan Debut

Kumpulan ini diperkenalkan pertama kali di Kelab Hello! Project pada 14 Januari 2004. Hello! Project mempromosikan kumpulan ini dengan penghasilan 3 buah album single pada bulan-bulan berikutnya, bermula dari Mac 2004 dengan single "Anata Nashi de wa Ikite Yukenai", "Fighting Pose wa Date ja nai! " dan "Piriri to Yukou!". Album pertama kumpulan ini ialah "1st Cho Berryz", diikuti dengan kemunculan single baru pada Julai 2004.

2005-2006

Pada 30 Mac, "Special Generation" telah dipasarkan dan ia mendapat tempat ke-7 dalam carta mingguan single Oricon. Ini merupakan album single pertama yang mendapat tempat dalam 10 terbaik dan terjual melebihi 20,000 keping CD.
Ishimura Maiha telah diumumkan akan graduasi dari Berryz Koubou dan Hello! Project untuk fokus pada pelajarannya. Konsert graduasi Maiha diadakan pada 2 Oktober, hari terakhir konsert musim luruh Berryz Koubou pada tahun 2005.
Pada tahun 2006, album single ke-10, "Jiriri Kiteru", yang dipasarkan pada 29 Mac telah mendapat tempat ke-6 dalam carta mingguan single Oricon, menjadikan rekod terbaru untuk kumpulan Berryz Koubou.

2007

Pada Februari 2007, Berryz Kobo telah menggemparkan akhbar harian di Jepun dengan pengumuman konsert mereka di Saitama Super Arena pada 1 April 2007. Bukan sahaja tiket konsert untuk 2 kali persembahan mereka itu (jumlah sebanyak 20,000 tempat duduk) telah habis dijual hanya dalam tempoh 2 bulan, bahkan mereka juga telah mencatatkan rekod sebagai kumpulan termuda (umur purata mereka pada masa itu kurang daripada 14 tahun) untuk mengadakan konsert solo di Saitama Super Arena. Rekod sebelum ini ialah milik Morning Musume iaitu purata umur 16.3.

2008

Pada 12 Mac, album single "Dschinghis Khan", lagu nyanyian semula pertama mereka. Lagu "Dschinghis Khan", asalnya dinyanyikan oleh kumpulan yang juga dipanggil Dschinghis Khan pada tahun 1979.
Pada Oktober, Berryz Koubou mengambil bahagian dalam Asia Song Festival 2008 di Korea Selatan, mewakili Jepun bersama W-inds dan Anna Tsuchiya. Berryz telah memenangi anugerah "Best Asian Newcomer Award" bersama kumpulan dibawah SM Entertainment, Shinee.
Akhir tahun 2008 diakhiri dengan persembahan buat pertama kali di 58th NHK Kouhaku Uta Gassen, rancangan muzikal tahunan setiap 31 Disember. Mereka membuat persembahan bersamaMorning Musume dan °C-ute.

2009

Pada 25 April, semasa konsert musim bunga di Utsunomiya, Tochigi, mereka telah menyambut konsert ke-100.
Pada 3 Jun, Berryz Koubou telah memasarkan album single ke-20 dia merupakan album single pertama yang mempunyai dua lagu utama dalam album single, "Seishun Bus Guide/Rival". Lagu "Seishun Bus Guide" merupakan lagu penutup untuk siri animasi Inazuma Eleven.
Telkom Indonesia

Era penjajahan

Pada tahun 1882, didirikan sebuah badan usaha swasta pembekal perkhidmatan pos dan telegraf. Perkhidmatan komunikasi kemudian dikonsolidasikan oleh Kerajaan Hindia Belanda ke dalam jawatan Post Telegraaf Telefoon (PTT).
Sebelumnya, pada tarikh 23 Oktober 1856, bermula Operasi perkhidmatan perkhidmatan telegraf elektromagnet pertama yang menghubungkan Jakarta (Batavia) dengan Bogor (Buitenzorg). Pada tahun 2009 momen bersejarah tersebut dijadikan sebagai patokan hari lahir PT. Telkom Indonesia.

PN Postel

Pada tahun 1961, status jawatan diubah menjadi Perusahaan Negara Pos dan Telekomunikasi (PN Postel). Kemudian pada tahun 1965, PN Postel dipecah menjadi Syarikat Negara Pos dan Giro (PN Pos & Giro (Kini PT. (Persero) Pos Indonesia)) dan Syarikat Negara Telekomunikasi (PN Telekomunikasi).

Perumtel

Pada tahun 1974, PN Telekomunikasi diubah namanya menjadi Perusahaan Umum Telekomunikasi (Perumtel) yang menyelenggarakan jasa telekomunikasi nasional maupun antarabangsa. Tahun 1980 semua saham PT Indonesian Satellite Corporation Tbk. (Indosat) diambil alih oleh Kerajaan Republik Indonesia menjadi Badan Usaha Milik Negara Indonesia (BUMN) untuk menyelenggarakan Jasa Telekomunikasi antarabangsa, terpisah dari Perumtel. Pada tahun 1989, ditetapkan undang-undang Nombor 3 Tahun 1989 tentang Telekomunikasi, yang juga menetapkan peranan swasta dalam penyelenggaraan telekomunikasi.

PT. Telekomunikasi Indonesia (Persero)

Pada tahun 1991 PERUMTEL berubah bentuk menjadi Syarikat Perseroan (Persero) Telekomunikasi Indonesia atau PT. (Persero) Telkom Indonesia berdasarkan Peraturan Pemerintah (PP) RI Nombor 25 Tahun 1991.

PT. Telekomunikasi Indonesia Tbk

Pada tarikh 14 November 1995 dilakukan Penawaran Umum Perdana saham Telkom. Sejak itu saham Telkom tercatat dan tersenarai dalam Bursa Saham Jakarta (BEJ), Bursa Efek Surabaya (BES), Bursa Saham New York (NYSE) dan Bursa Saham London (LSE). Saham Telkom juga tersenarai tanpa pencatatan di Bursa Saham Tokyo.
Tahun 1999 ditetapkan undang-undang Nombor 36 Tahun 1999 tentang Penghapusan Monopoli Penyelenggaraan Telekomunikasi. Memasuki abad ke-21, Kerajaan Indonesia melakukan diregulasi di sektor telekomunikasi dengan membuka persaingan pasaran bebas. Dengan demikian, Telkom tidak lagi memonopoli telekomunikasi Indonesia.
Tahun 2001 Telkom membeli 35% saham Telkomsel dari PT Indosat sebagai sebahagian daripada pelaksanaan penstrukturan industri perkhidmatan telekomunikasi di Indonesia yang ditandai dengan penghapusan kepemilikan bersama dan kepemilikan silang antara Telkom dan Indosat. Sejak bulan September 2002 terjadi duopoli penyelenggaraan telekomunikasi tempatan.
Pada 23 Oktober 2009, Telkom melancarkan "New Telkom" ("Telkom baru") yang ditandai dengan penggantian identiti syarikat.

Perkhidmatan

Telkom menyediakan jasa telefon tetap Kabel (fixed wireline), perkhidmatan telefon tetap wayarles (fixed wireless), perkhidmatan telefon bergerak (mobile service), data/internet serta perkhidmatan multimedia lain.
Berikut adalah beberapa perkhidmatan telekomunikasi Telkom:
Coëx

Coëx ialah sebuah komun di jabatan Vendée di wilayah Pays de la Loire barat Perancis.
Inferius

Inferius merupakan jasad manusia yang telah mati yang dipergunakan oleh ahli sihir jahat. Mereka tidak mempunyai kehendak dan tidak boleh berfikir memandangkan mereka sudah mati tetapi ia masih boleh digunakan oleh ahli sihir jahat sebagai boneka. Mereka telah digunakan oleh Voldemort ketika kedua-dua tempoh peperangan.

Pertahanan

Disebabkan Inferius adalah makhluk kegelapan, mereka tidak sukakan cahaya dan haba. Jampi yang paling berguna bagi mereka ialah jampi yang menjelmakan api seperti Incendio atau Lacarnum Inflammare. Jampi lain mungkin berkesan terhadap Inferius yang bilangannya kecil, dan bukan besar. Harus diketahui yang Inferius mampu tajan dengan kebanyakan jampi kerana mereka tidak merasa sakit dan mampu bertahan bagi jampi-jampi yang kesan utamanya ialah kesakitan.